Ego Eustachia, domina Pasciaci, notum facio futuris et presentibus quod nobilis vir Guillelmus, maritus meus, de Brena, laborans in extremis, dedit in elemosinam, pro remedio anime sue, ecclesie Pontiniacensi, apud Praid, quinque modios avene in mareschalciis, singulis annis percipiendos, ita quod, si supradicta avena in mareschalciis reperiri nequieverit, fratres Pontiniaci in coustumis et terragiis in villa de Praid quod defuerit donec quinque modios avene in integrum habendos percipiant. Hanc donationem ego Eustachia, domina Pasciaci, laudavi et concessi, et ut in perpetuum ratam habeatur, presentem paginam sigilli mei auctoritate munivi. Actum, anno gratie Mº Cº LXXXº IXº.